Държавен вестник, бр. 15, 2025 г., стр. 11

БРОЙ  15	
Д Ъ Р Ж А В Е Н  В Е С Т Н И К 	
СТР.  11   
в качеството ми на председател/член на Ко­
мисията за публичен надзор над регистрира­
ните одитори
ДЕКЛАРИРАМ, ЧЕ:
към дата ……./………/………… г. е настъпила 
промяна в декларираните от мен обстоя­
телства в подадената декларация по чл. 49, 
ал. 1, т. 1 от Закона за противодействие на 
корупцията, като е отпаднало/възникнало 
следното обстоятелство:
.............................................................................
.............................................................................
.............................................................................
Известно ми е, че за декларирани неверни 
данни нося наказателна отговорност по чл. 313 
от Наказателния кодекс. 
Дата ………………….	
Декларатор: ………………
1001
РЕШЕНИЕ
за приемане на Процедурни правила за ус­
ловията и реда за предлагане на кандидати 
за председател и членове на Комисията за 
защита на личните данни, представянето и 
публичното оповестяване на документите и 
изслушването на кандидатите в Комисията 
по вътрешна сигурност и обществен ред, 
както и процедурата за избирането им от 
Народното събрание
Народното събрание на основание чл. 86, 
ал. 1 от Конституцията на Република България, 
чл. 89, ал. 8 от Правилника за организацията и 
дейността на Народното събрание във връзка 
с чл. 7, ал. 1 и 2 и чл. 8, ал. 1, 2 и 3 от Закона 
за защита на личните данни
Р Е Ш И :
Приема Процедурни правила за усло­
вията и реда за предлагане на кандидати 
за председател и членове на Комисията за 
защита на личните данни, представянето и 
публичното оповестяване на документите и 
изслушването на кандидатите в Комисията 
по вътрешна сигурност и обществен ред, 
както и процедурата за избирането им от 
Народното събрание.
I. Предлагане на кандидати за председа­
тел и членове на Комисията за защита на 
личните данни и представяне на докумен­
тите в Комисията по вътрешна сигурност и 
обществен ред
1. Предложението за кандидати за пред­
седател и членове на Комисията за защита 
на личните данни се внася от Министерския 
съвет в писмена форма, адресирано до Ко­
мисията по вътрешна сигурност и обществен 
ред чрез председателя на Народното събра­
ние, в 14-дневен срок от приемането на тези 
процедурни правила от Народното събрание.
2. Предложението за кандидати се внася 
заедно с писмени мотиви, които аргумен­
тират добрата професионална репутация на 
кандидатите. Към предложението се прилагат 
следните документи:
а) писмено съгласие на съответния кан­
дидат да бъде предложен за длъжността 
по образец съгласно приложение № 1 към 
решението;
б) писмено съгласие на съответния кан­
дидат по чл. 27, ал. 2 от Закона за достъп и 
разкриване на документите и за обявяване 
на принадлежност на български граждани 
към Държавна сигурност и разузнавателни­
те служби на Българската народна армия 
по образец съгласно приложение № 2 към 
решението;
в) декларация от съответния кандидат по 
образец, че е български гражданин, съгласно 
приложение № 3 към решението;
г) подробна автобиография за всеки кан­
дидат;
д) заверено копие на диплома за завърше­
но висше образование по информатика, по 
право или магистратура по информационни 
технологии от съответния кандидат;
е) документи, удостоверяващи, че пред­
ложеният кандидат притежава добра репута­
ция, знания, умения и професионален опит 
и отговаря на изискването за трудов стаж 
по специалността не по-малко от 10 години;
ж) заверен документ за юридическа пра­
воспособност от кандидата за председател 
на Комисията за защита на личните данни.
3. Обстоятелствата по чл. 8, ал. 1, т. 3 
от Закона за защита на личните данни се 
установяват служебно от вносителя на пред­
ложението.
II. Публично оповестяване на документите
1. Предложението заедно с приложените 
към него документи се публикува на специа­
лизирана тематична страница на интернет 
портала на Народното събрание в срок не 
по-късно от 14 дни преди изслушването. Пуб­
ликуването на предложението и документите 
се извършва в съответствие с изискванията 
на Закона за защита на личните данни.
2. Юридически лица с нестопанска цел, 
регистрирани за осъществяване на обще­
ственополезна дейност, и професионални 
организации не по-късно от три дни преди 
изслушването на кандидатите може да пред­
ставят на Комисията по вътрешна сигурност 
и обществен ред становища за кандидатите, 
включващи и въпроси, които да им бъдат 
поставени.